धेरैले आलोचना गर्ने गरेका छन्– ‘बिमस्टेक खासै प्रभावकारी छैन। यसले अघिल्ला ३ वटा सम्मेलनमा गरेका प्रतिबद्धता र वाचा पनि कार्यान्वयनमा ल्याएको छैन।’ यसमा विमति राख्नुपर्ने कुनै कारण छैन तर यस सम्मेलनपछिको वातावरण भने फेरिने संकेत देखिएको छ। किनकि यस्तै आलोचनालाई सम्मान गरेर होला, काठमाडौँमा भएको बिमस्टेकको चौथो सम्मेलनले स्थायी कार्यसमिति गठन गर्ने र निर्देशकहरूको संख्या वृद्धि गर्ने निर्णय गरेको छ। जसले सम्मेलनले व्यक्त गरेको प्रतिबद्धता कार्यान्वयनका लागि सचिवालयका रूपमा काम गर्नेछ।
